CELEX: 22011D0085
Language: mt
Date: 2011-07-01 00:00:00
Title: Deċiżjoni tal-Kumitat Konġunt taż-ŻEE Nru 85/2011 tal- 1 ta’ Lulju 2011 li temenda l-Anness XX (Ambjent) tal-Ftehim taż-ŻEE

6.10.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/57
               
            DEĊIŻJONI TAL-KUMITAT KONĠUNT TAŻ-ŻEE
      Nru 85/2011
      tal-1 ta’ Lulju 2011
      li temenda l-Anness XX (Ambjent) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 57/2011 tal-20 ta’ Mejju 2011 (1).
               
            
                  (2)
               
               
                  Id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (2) għandha tiġi inkorporata fil-Ftehim,
               
            ADOTTA DIN ID-DEĊIŻJONI:
      Artikolu 1
      L-Anness XX tal-Ftehim għandu jiġi emendat kif ġej:
      
                  1.
               
               
                  It-test tal-punti 26 (id-Direttiva tal-Kunsill 75/439/KEE), 27 (id-Direttiva 2006/12/KE tal-Parlament Ewropew u tal-Kunsill) u 32a (id-Direttiva tal-Kunsill 91/689/KEE) għandu jitħassar.
               
            
                  2.
               
               
                  Il-punt li ġej għandu jiddaħħal wara l-punt 32fe (id-Direttiva 2006/21/KE tal-Parlament Ewropew u tal-Kunsill):
                  
                              “32ff.
                           
                           
                              
                                 32008 L 0098: Id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3).”
                           
                        
            Artikolu 2
      It-testi tad-Direttiva 2008/98/KE bil-lingwa Islandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta’ Lulju 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ Lulju 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 196, 28.7.2011, p. 39.
      
         (2)  ĠU L 312, 22.11.2008, p. 3.
      
         (*)  Huma indikati rekwiżiti kostituzzjonali.